CELEX: 32013R0030
Language: mt
Date: 2013-01-17 00:00:00
Title: Regolament ta’ Implimentazzjoni tal-Kummissjoni (UE) Nru 30/2013 tas- 17 ta’ Jannar 2013 li jemenda r-Regolament tal-Kummissjoni (KE) Nru 288/2009 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 fir-rigward tal-għajnuna Komunitarja għall-forniment ta’ frott u ħaxix, frott u ħaxix ipproċessat u prodotti tal-banana lit-tfal fl-istabbilimenti edukattivi, fil-qafas tal-Iskema tal-Frott għall-Iskejjel u li jidderoga mir-Regolament (KE) Nru 288/2009

18.1.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 14/7
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 30/2013
      tas-17 ta’ Jannar 2013
      li jemenda r-Regolament tal-Kummissjoni (KE) Nru 288/2009 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 fir-rigward tal-għajnuna Komunitarja għall-forniment ta’ frott u ħaxix, frott u ħaxix ipproċessat u prodotti tal-banana lit-tfal fl-istabbilimenti edukattivi, fil-qafas tal-Iskema tal-Frott għall-Iskejjel u li jidderoga mir-Regolament (KE) Nru 288/2009
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat t-Trattat tal-Adeżjoni tar-Repubblika tal-Kroazja, u partikolarment l-Artikolu 3(4) tiegħu,
      Wara li kkunsidrat l-Att tal-Adeżjoni tar-Repubblika tal-Kroazja, u b’mod partikolari l-Artikolu 50 tiegħu,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 103h(f) tiegħu, flimkien mal-Artikolu 4 tiegħu,
      Billi:
      
                  (1)
               
               
                  L-Artikolu 4 tar-Regolament tal-Kummissjoni (KE) Nru 288/2009 (2) jistabbilixxi regoli dettaljati dwar l-allokazzjoni tal-għajnuna mill-Unjoni għal kull Stat Membru li jistabbilixxi Skema tal-Frott għall-Iskejjel. B’mod partikolari, jipprevedi ammonti ta’ allokazzjoni indikattivi għal kull Stat Membru kkalkulati abbażi tan-numru ta’ tfal bejn is-sitta u l-għaxar snin. Waqt li jżommu f’moħħhom il-livelli tal-esekuzzjoni tal-programm irreġistrat matul l-ewwel tliet snin u sabiex jiġi żgurat użu xieraq tal-fondi tal-Unjoni, huwa neċessarju li jiġi previst mekkaniżmu marbut mal-prestazzjoni tal-Istati Membri li jillimita l-ammont ta’ għajnuna mitluba fuq l-ammont tal-allokazzjoni indikattiva tagħhom.
               
            
                  (2)
               
               
                  L-Artikolu 12 tar-Regolament (KE) Nru 288/2009 jipprevedi monitoraġġ tal-implimentazzjoni tal-Iskema tal-Frott għall-Iskejjel tal-Istati Membri fuq bażi annwali. Sabiex jiġu ċċarati l-obbligazzjonijiet tal-Istati Membri fir-rigward tal-evalwazzjoni tal-Iskema tagħhom tal-Frott għall-Iskejjel, huwa meħtieġ li jkun speċifikat li l-evalwazzjonijiet nazzjonali għandhom jivvalutaw ukoll l-impatt tal-Iskema fuq id-drawwiet ta’ kif jieklu t-tfal.
               
            
                  (3)
               
               
                  Il-Kummissjoni żviluppat sistema ta’ informazzjoni li tippermetti l-immaniġġjar tad-dokumenti u l-proċeduri b’mod elettroniku fil-proċeduri ta’ ħidma interni tagħha u fir-relazzjonijiet tagħha mal-awtoritajiet involuti fil-politika agrikola komuni. Huwa meqjus li diversi obbligi ta’ notifika previsti fir-Regolament (KE) Nru 288/2009 jistgħu jiġu ssodisfati permezz ta’ dik is-sistema skont ir-Regolament tal-Kummissjoni (KE) Nru 792/2009 tal-31 ta’ Awwissu 2009 li jistipula regoli dettaljati għan-notifiki tal-Istati Membri lill-Kummissjoni dwar informazzjoni u dokumenti fl-implimentazzjoni tal-organizzazzjoni komuni tas-swieq, l-iskema tal-pagamenti diretti, il-promozzjoni tal-prodotti agrikoli u s-sistemi applikabbli għar-reġjuni l-aktar imbiegħda u l-gżejjer iż-żgħar tal-Eġew (3).
               
            
                  (4)
               
               
                  L-Anness II tar-Regolament (KE) Nru 288/2009 jistabbilixxi l-ammonti tal-allokazzjonijiet indikattivi ta’ għajnuna mill-Unjoni għal kull Stat Membru. Dak l-Anness għandu jiġi adattat fid-dawl tal-adeżjoni tal-Kroazja mal-Unjoni Ewropea.
               
            
                  (5)
               
               
                  Ir-Regolament (KE) Nru 288/2009 għandu għalhekk jiġi emendat skont dan.
               
            
                  (6)
               
               
                  Biex tittieħed inkonsiderazzjoni l-adeżjoni tal-Kroazja, għandhom jiġu stabbiliti regoli speċifiċi fir-rigward tal-implimentazzjoni tar-Regolament (KE) Nru 288/2009 fis-sena skolastika 2013/2014. B’mod partikolari, id-data għas-sottomissjoni tal-istrateġija nazzjonali u l-applikazzjoni għall-għajnuna mill-Kroazja jeħtieġ ikunu ffissati u għandha tiġi stabbilita proċedura speċifika biex tittieħed inkonsiderazzjoni l-kronoloġija tad-Deċiżjoni tal-Kummissjoni li tiffissal-allokazzjoni definittiva tal-għajnuna mill-Unjoni lill-Istati Membri u d-data prevista tal-adeżjoni tal-Kroazja. Eċċezzjonalment, minħabba limiti ta’ ħin derivati mill-ħtieġa li tiġi stabbilita l-allokazzjoni definittiva tal-għajnuna tal-Unjoni għall-Istati Membri kollha, qabel sew ma tibda s-sena skolastika, il-Kummissjoni, meta tistabbilixxi l-allokazzjonijiet definittivi kif imsemmija fl-Artikolu 4(4) tar-Regolament (KE) Nru 288/2009, għandha tqis kull notifika volontarja bil-quddiem mill-Kroazja dwar l-istrateġija tagħha u l- applikazzjoni għall-għajnuna fejn tali informazzjoni tkun ġiet riċevuta sal-31 ta’ Jannar.
               
            
                  (7)
               
               
                  Il-miżuri pprovduti f’dan ir-Regolament huma konformi mal-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Emenda għar-Regolament (KE) Nru 288/2009
      Ir-Regolament (KE) Nru 288/2009 huwa emendat kif ġej:
      
                  (1)
               
               
                  L-Artikolu 4 huwa emendat kif ġej:
                  
                              (a)
                           
                           
                              Il-paragrafu 1 huwa sostitwit b’dan li ġej:
                              “1.   L-Istati Membri li jistabbilixxu Skema tal-Frott għall-Iskejjel jistgħu japplikaw għall-għajnuna msemmija fl-Artikolu 103ga tar-Regolament (KE) Nru 1234/2007 għal perjodu wieħed jew aktar li jibda fl-1 ta’ Awwissu u jintemm fil-31 ta’ Lulju, billi, sal-31 ta’ Jannar tas-sena meta jibda l-ewwel perjodu, jgħarrfu lill-Kummissjoni bl-istrateġija tagħhom.
                              L-istrateġija għandha tkun akkumpanjata b’applikazzjoni għall-għajnuna li għandu jkun fiha l-informazzjoni li ġejja:
                              
                                          (a)
                                       
                                       
                                          allokazzjoni indikattiva tal-għajnuna msemmija fil-paragrafu 3 u stipulata fl-Anness II għal dan ir-Regolament, espressa f’EUR;
                                       
                                    
                                          (b)
                                       
                                       
                                          il-kapaċità li tintuża aktar mill-allokazzjoni indikattiva msemmija fil-paragrafu 3 u stabbilita fl-Anness II;
                                       
                                    
                                          (c)
                                       
                                       
                                          fejn l-ebda kapaċità biex jintużaw fondi addizzjonali mhi indikata kif jipprevedi l-punt (b), l-allokazzjoni mitluba, espressa f’EUR, għandha tiġi speċifikata;
                                       
                                    
                                          (d)
                                       
                                       
                                          fejn tiġi indikata kapaċità biex jintużaw fondi addizzjonali kif jipprevedi l-punt (b), l-allokazzjoni addizzjonali massima mitluba, espressa f’EUR, għandha tiġi speċifikata;
                                       
                                    
                                          (e)
                                       
                                       
                                          baġit totali mitlub.
                                       
                                    L-applikazzjoni għall-għajnuna għandha tiġi ppreżentata skont ir-Regolament tal-Kummissjoni (KE) Nru 792/2009 (*).
                              
                                 (*)  ĠU L 228, 1.9.2009, p. 3.”"
						
                           
                        
                              (b)
                           
                           
                              Fil-paragrafu 4, it-tieni subparagrafu jiġi sostitwit b’dan li ġej:
                              “L-allokazzjoni mill-ġdid tal-għajnuna mill-Unjoni msemmija fl-ewwel subparagrafu għandha tiġi implimentata skont id-daqs tal-allokazzjoni indikattiva inizjali stabbilit fl-Anness II iżda fil-limiti ffissati fil-paragrafu 5. Madankollu, il-limiti ffissati fil-paragrafu 5 m’għandhomx japplikaw matul l-ewwel sentejn skolastiċi ta’ applikazzjoni tal-iskema minn Stat Membru.”
                           
                        
                              (c)
                           
                           
                              Għandu jiżdied il-paragrafu 5 li ġej:
                              “5.   L-allokazzjoni mill-ġdid għandha tkun limitata bil-livell tal-esekuzzjoni tal-allokazzjoni għas-sena skolastika li tkun intemmet qabel l-applikazzjoni għall-għajnuna, kif stabbilit fil-15 ta’ Ottubru tas-sena skolastika sussegwenti. Dan għandu jkun stabbilit fuq il-bażi tad-dikjarazzjonijiet tan-nefqa li jkunu ntbtgħatu lill-Kummissjoni skont l-Artikolu 4 tar-Regolament tal-Kummissjoni (KE) Nru 883/2006 (**). Il-limiti għandhom ikunu kif ġej:
                              
                                          (a)
                                       
                                       
                                          meta l-esekuzzjoni tal-allokazzjoni hija anqas jew ugwali għal 50 % tal-allokazzjoni finali, l-ebda allokazzjoni addizzjonali m’għandha tingħata;
                                       
                                    
                                          (b)
                                       
                                       
                                          meta l-esekuzzjoni tal-allokazzjoni hija ogħla minn 50 % iżda anqas jew ugwali għal 75 % tal-allokazzjoni finali, il-massimu tal-allokazzjoni addizzjonali għandu jkun limitat għal 50 % tal-allokazzjoni indikattiva;
                                       
                                    
                                          (c)
                                       
                                       
                                          meta l-esekuzzjoni tal-allokazzjoni hija ogħla minn 75 % tal-allokazzjoni finali, l-allokazzjoni addizzjonali massima m’għandhiex tkun limitata.
                                       
                                    
                                 (**)  ĠU L 171, 23.6.2006, p. 1.”"
						
                           
                        
            
                  (2)
               
               
                  Fl-Artikolu 10(1), il-punt (c) hu mibdul b’dan li ġej:
                  
                              “(c)
                           
                           
                              in-numru ta’ tfal li jattendu regolarment l-istabbilimenti edukattivi rispettivi intitolati li jirċievi l-prodotti koperti mill-Iskema tal-Frott għall-Iskejjel tal-Istat Membru matul il-perjodu taż-żmien kopert mill-applikazzjoni għall-għajnuna;”
                           
                        
            
                  (3)
               
               
                  Fl-Artikolu 12(2), l-ewwel sentenza tiġi sostitwita b’dan li ġej:
                  “L-Istati Membri għandhom jevalwaw l-implimentazzjoni tal-Iskema tagħhom tal-Frott għall-Iskejjel u jivvalutaw l-effettività tagħha, inkluż l-impatt tagħha fuq id-drawwiet ta’ kif jieklu t-tfal.”
               
            
                  (4)
               
               
                  L-Artikolu 15 jiġi sostitwit b’dan li ġej:
                  “Artikolu 15
                  Notifiki
                  1.   L-Istati Membri għandhom jinnotifikaw lill-Kummissjoni, sat-30 ta’ Novembru tas-sena li fiha jintemm il-perjodu msemmi fl-Artikolu 4(1), dwar:
                  
                              (a)
                           
                           
                              ir-riżultati tal-eżerċizzju tal-monitoraġġ, li dwaru hemm dispożizzjoni fl-Artikolu 12(1);
                           
                        
                              (b)
                           
                           
                              il-verifiki fuq il-post li twettqu skont l-Artikoli 13 u 16 u s-sejbiet relatati.
                           
                        2.   F’każ li Stat Membru jbiddel l-istrateġija msemmija fl-Artikolu 3, dan għandu jinnotifika lill-Kummissjoni dwar l-istrateġija l-ġdida tiegħu, sa mhux aktar tard mill-31 ta’ Jannar tas-sena ta’ wara.
                  3.   In-notifiki msemmija f’dan ir-Regolament għandhom isiru skont ir-Regolament (KE) Nru 792/2009.
                  4.   Il-Kummissjoni għandha tippubblika l-istrateġiji tal-Istati Membri u r-riżultati tal-eżerċizzju tagħhom ta’ monitoraġġ u ta’ evalwazzjoni fuq bażi regolari.”
               
            
                  (5)
               
               
                  L-Anness II hu sostitwit bit-test stabbilit fl-Anness ta’ dan ir-Regolament.
               
            
                  (6)
               
               
                  L-Anness II a tħassar.
               
            Artikolu 2
      Regoli speċifiċi għas-sena skolastika 2013/2014
      1.   B’deroga mill-Artikolu 4(4) tar-Regolament (KE) Nru 288/2009 flimkien mal-Anness II tiegħu, għas-sena skolastika 2013/2014, il-Kummissjoni għandha tiddeċiedi dwar l-allokazzjoni definittiva tal-għajnuna tal-Unjoni kif imsemmi fit-tielet subparagrafu ta’ dak l-Artikolu 4(4) billi titqies kwalunkwe informazzjoni sottomessa bil-quddiem, fid-dawl ta’ u soġġett għad-dħul fis-seħħ tat-Trattat tal-Adeżjoni tal-Kroazja, mill-Kroazja dwar l-istrateġija u l-applikazzjoni għall-għajnuna tagħha fil-każ li din l-informazzjoni tiġi pprovduta fuq bażi volontarja sal-31 ta’ Jannar.
      2.   B’deroga mill-Artikolu 4(1) tar-Regolament (KE) Nru 288/2009, għas-sena skolastika 2013/2014, il-Kroazja se tinnotifika l-istrateġija tagħha u l-għajnuna sal-10 ta’ Lulju 2013 u, b’deroga mill-Artikolu 4(4) ta’ dak ir-Regolament, il-Kummissjoni għandha tiddeċiedi dwar l-allokazzjoni definittiva tal-għajnuna għall-Kroazja sal-31 ta’ Lulju 2013.
      Artikolu 3
      Dħul fis-seħħ u applikazzjoni
      Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      L-Artikolu 1(5) u l-Artikolu 2(2) għandhom jidħlu fis-seħħ suġġett għal u fid-data tad-dħul fis-seħħ tat-Trattat tal-Adeżjoni tal-Kroazja.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-17 ta’ Jannar 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 299, 16.11.2007, p. 1.
      
         (2)  ĠU L 94, 8.4.2009, p. 38.
      
         (3)  ĠU L 228, 1.9.2009, p. 3.
      
         ANNESS
         
            
               “ANNESS II
               
                  Allokazzjoni indikattiva tal-għajnuna Komunitarja għal kull Stat Membru
               
               
                           Stat Membru
                        
                        
                           Ir-rata tal-kofinanzjament
                           (f’%)
                        
                        
                           Tfal ta’ bejn is-6 u l-10 snin
                           numri assoluti
                        
                        
                           EUR
                        
                     
                           L-Awstrija
                        
                        
                           50 
                        
                        
                           439 035 
                        
                        
                           1 303 700 
                        
                     
                           Il-Belġju
                        
                        
                           50 
                        
                        
                           592 936 
                        
                        
                           1 760 700 
                        
                     
                           Il-Bulgarija
                        
                        
                           75 
                        
                        
                           320 634 
                        
                        
                           1 428 200 
                        
                     
                           Il-Kroazja
                        
                        
                           75 
                        
                        
                           249 197 
                        
                        
                           1 110 000 
                        
                     
                           Ċipru
                        
                        
                           50 
                        
                        
                           49 723 
                        
                        
                           175 000 
                        
                     
                           Ir-Repubblika Ċeka
                        
                        
                           73 
                        
                        
                           454 532 
                        
                        
                           1 963 100 
                        
                     
                           Id-Danimarka
                        
                        
                           50 
                        
                        
                           343 807 
                        
                        
                           1 020 900 
                        
                     
                           L-Estonja
                        
                        
                           75 
                        
                        
                           62 570 
                        
                        
                           278 700 
                        
                     
                           Il-Finlandja
                        
                        
                           50 
                        
                        
                           299 866 
                        
                        
                           890 500 
                        
                     
                           Franza
                        
                        
                           51 
                        
                        
                           3 838 940 
                        
                        
                           11 632 700 
                        
                     
                           Il-Ġermanja
                        
                        
                           52 
                        
                        
                           3 972 476 
                        
                        
                           12 333 000 
                        
                     
                           Il-Greċja
                        
                        
                           59 
                        
                        
                           521 233 
                        
                        
                           1 837 700 
                        
                     
                           L-Ungerija
                        
                        
                           69 
                        
                        
                           503 542 
                        
                        
                           2 051 800 
                        
                     
                           L-Irlanda
                        
                        
                           50 
                        
                        
                           282 388 
                        
                        
                           838 500 
                        
                     
                           L-Italja
                        
                        
                           58 
                        
                        
                           2 710 492 
                        
                        
                           9 403 100 
                        
                     
                           Il-Latvja
                        
                        
                           75 
                        
                        
                           99 689 
                        
                        
                           444 100 
                        
                     
                           Il-Litwanja
                        
                        
                           75 
                        
                        
                           191 033 
                        
                        
                           850 900 
                        
                     
                           Il-Lussemburgu
                        
                        
                           50 
                        
                        
                           29 277 
                        
                        
                           175 000 
                        
                     
                           Malta
                        
                        
                           75 
                        
                        
                           24 355 
                        
                        
                           175 000 
                        
                     
                           Il-Pajjiżi l-Baxxi
                        
                        
                           50 
                        
                        
                           985 163 
                        
                        
                           2 925 400 
                        
                     
                           Il-Polonja
                        
                        
                           75 
                        
                        
                           2 044 899 
                        
                        
                           9 108 500 
                        
                     
                           Il-Portugall
                        
                        
                           68 
                        
                        
                           539 685 
                        
                        
                           2 172 300 
                        
                     
                           Ir-Rumanija
                        
                        
                           75 
                        
                        
                           1 107 350 
                        
                        
                           4 932 400 
                        
                     
                           Is-Slovakkja
                        
                        
                           73 
                        
                        
                           290 990 
                        
                        
                           1 260 700 
                        
                     
                           Is-Slovenja
                        
                        
                           75 
                        
                        
                           93 042 
                        
                        
                           414 400 
                        
                     
                           Spanja
                        
                        
                           59 
                        
                        
                           2 006 143 
                        
                        
                           7 073 400 
                        
                     
                           L-Isvezja
                        
                        
                           50 
                        
                        
                           481 389 
                        
                        
                           1 429 500 
                        
                     
                           Ir-Renju Unit
                        
                        
                           51 
                        
                        
                           3 635 300 
                        
                        
                           11 010 800 
                        
                     
                           
                              UE 28
                           
                        
                        
                           
                              58 
                           
                        
                        
                           26 169 686 
                        
                        
                           90 000 000 ”